અમારો ચમનીયો કહે એમ, હવે એવાં જીઓ કાર્ડ આવે તો નવાઈ નહીં કે ભેંસને એક જીયોની ગોળી ખવડાવી દો, એટલે લીટરને બદલે દસ લીટર દૂધ આપતી થઇ જાય.. મફતકા ચંદન ઘસ મેરે લલ્લુ.. મને કહે, આગે આગે દેખો, હોતા હૈ ક્યા. મુકાભાઈ જીઓના ઘઉં પણ કાઢશે. અને કહેશે કે, ‘ગૃહિણીઓ, આનંદો… જીઓના જ ઘઉં વાપરો. જીઓના ઘઉં વાપરનારને, ત્રણ મહિના સુધી રોટલી વણવાવાળા મફત..’ પછી જીઓ બાઈક કાઢશે અને જાહેરાત આપશે કે, ‘જીઓ બાઈક જ ખરીદો.. જીઓ બાઈક ખરીદીને જે વ્યક્તિ એના ઘરે બાંધશે, એને ત્રણ મહિના સુધી રિલાયન્સ પેટ્રોલપંપ પરથી પેટ્રોલ મફત..’ આને કહેવાય અચ્છે દિનનો માસ્ટર પ્લાન!